CELEX: 52011PC0876
Language: lt
Date: 2012-01-31
Title: Pasiūlymas EUROPOS PARLAMENTO IR TARYBOS DIREKTYVA kuria iš dalies keičiamos direktyvų 2000/60/EB ir 2008/105/EB nuostatos dėl prioritetinių medžiagų vandens politikos srityje

|
			
		
		
		52011PC0876
		
			Pasiūlymas EUROPOS PARLAMENTO IR TARYBOS DIREKTYVA kuria iš dalies keičiamos direktyvų 2000/60/EB ir 2008/105/EB nuostatos dėl prioritetinių medžiagų vandens politikos srityje /* COM/2011/0876 final - 2011/0429 (COD) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
·                        
Pasiūlymo pagrindas ir tikslai
Šis Komisijos pasiūlymas yra susijęs
su prioritetinių medžiagų vandens politikos srityje, t. y.
cheminių medžiagų, priskirtų prie Vandens pagrindų
direktyvos 2000/60/EB[1]
X priede išvardytų medžiagų, kurios kelia didelę
grėsmę ES vandens aplinkai arba per ją, sąrašo
peržiūra. Vandens pagrindų direktyvos 16 straipsnio 4 dalyje
reikalaujama, kad Komisija ne rečiau kaip kas ketverius metus
peržiūrėtų prioritetinių medžiagų sąrašą; Aplinkos
kokybės standartų direktyvos 2008/105/EB[2], kurioje nustatyti
prioritetinių medžiagų aplinkos kokybės standartai (AKS)[3], 8 straipsniu Komisijos
reikalaujama šios pirmosios peržiūros rezultatus 2011 m. pateikti
Europos Parlamentui ir Tarybai. Atlikdama peržiūrą Komisija turi, inter
alia, apsvarstyti, ar tos direktyvos III priede pateiktų medžiagų
nereikia įtraukti į prioritetinių medžiagų
sąrašą. Taip pat reikalaujama, jei reikia, pateikti pasiūlymus,
kuriais nustatomi naujoms prioritetinėms medžiagoms taikytini,
atitinkamai, paviršinio vandens, nuosėdų arba biotos[4] AKS ir peržiūrimi esamoms
prioritetinėms medžiagoms taikomi AKS ir tų medžiagų statusas.
·                        
Bendrosios aplinkybės 
Vandens pagrindų direktyvoje
pripažįstama, kad esama didelio poveikio, įskaitant cheminės
taršos, vandens aplinkai ir kad būtinas tvarus vandens valdymas. Į
direktyvos aplinkos tikslus įtrauktas geros cheminės ir
ekologinės paviršinio ir požeminio vandens telkinių būklės
siekis ir būklės blogėjimo prevencija. Direktyva įgyvendinama
upių baseinų rajonų lygmeniu. Valstybių narių buvo
reikalaujama iki 2009 m. priimti upių baseinų valdymo planus,
grindžiamus, inter alia, neigiamų veiksnių ir poveikio analize
ir stebėsenos rezultatais, ir kiekvienam rajonui skirtų
priemonių programą. 
Kad būtų pasiekta gera cheminė
vandens telkinių būklė, jie turi atitikti prioritetinėms
medžiagoms ir 8 kitiems teršalams, kurie jau buvo reglamentuojami ES lygmeniu,
nustatytus AKS. 33 esamoms prioritetinėms medžiagoms priklauso
įvairios pramoninės cheminės medžiagos, augalų apsaugos
produktai ir metalai arba jų junginiai. Kai kurios prioritetinės
medžiagos dėl savo patvarumo, bioakumuliacijos ir (arba) toksiškumo ar
panašaus lygio neigiamų savybių (atitinkančių labai
didelį susirūpinimą keliančių cheminių
medžiagų kriterijus, nustatytus REACH[5])
yra priskiriamos prie prioritetinių pavojingų medžiagų.
Valstybių narių reikalaujama stebėti prioritetines medžiagas
paviršinio vandens telkiniuose ir pranešti apie AKS viršijimą. Vandens
pagrindų direktyvoje reikalaujama priimti priemones prioritetinių
medžiagų ir prioritetinių pavojingų medžiagų išleidimui,
išmetimui ir nuotėkiams į vandens aplinką kontroliuoti:
prioritetinių medžiagų atveju tai laipsniško mažinimo, o
prioritetinių pavojingų medžiagų atveju – nutraukimo arba
laipsniško sustabdymo priemonės. 
Siekiant geros ekologinės
būklės tikslo reikia, kad nacionaliniu lygmeniu būtų
nustatyti cheminių medžiagų, kurios priskiriamos prie
susirūpinimą vietos, upės baseino arba nacionaliniu lygmeniu
keliančių medžiagų, bet ne prie ES lygmens prioritetinių
medžiagų, standartai. Šios cheminės medžiagos žinomos kaip
specifiniai upių baseinų teršalai.
Techninis prioritetinių medžiagų
sąrašo peržiūros darbas pradėtas 2007 m. medžiagų
prioritetiškumo nustatymu siekiant nustatyti galimas naujas prioritetines
medžiagas, vėliau buvo nustatomi joms taikytini AKS ir peržiūrimi
esamoms prioritetinėms medžiagoms taikomi AKS ir šių medžiagų
statusas. Numatyta į pasiūlytas naujas medžiagas ir esamų
medžiagų pakeitimus atsižvelgti 2015 m. atnaujintuose upių
baseinų valdymo planuose ir priemonių programose.
Per prioritetinių medžiagų
sąrašo peržiūrą buvo nuspręsta, kaip pagerinti AKS
direktyvos taikymą, ir nustatytas papildomų prioritetinių
medžiagų nustatymo per būsimas peržiūras patobulinimo
mechanizmas. 
·                        
Šioje srityje galiojančios nuostatos
–                        
2000 m. spalio 23 d. Europos Parlamento
ir Tarybos direktyva 2000/60/EB, nustatanti Bendrijos veiksmų vandens
politikos srityje pagrindus; 
–                        
2008 m. gruodžio 16 d. Europos Parlamento
ir Tarybos direktyva 2008/105/EB dėl aplinkos kokybės standartų
vandens politikos srityje, iš dalies keičianti ir panaikinanti Tarybos
direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir iš
dalies keičianti Europos Parlamento ir Tarybos direktyvą 2000/60/EB; 
–                        
2009 m. liepos 31 d. Komisijos direktyva 2009/90/EB,
kuria pagal Europos Parlamento ir Tarybos direktyvą 2000/60/EB nustatomos
vandens cheminės analizės ir vandens būklės stebėsenos
techninės specifikacijos. 
·                        
Derėjimas su kitomis politikos sritimis
Šeštojoje aplinkosaugos veiksmų
programoje kaip pagrindinis veiksmas nustatomos prioritetinėms medžiagoms
skirtos priemonės (žr. Sprendimo 1600/2002/EB[6] 7 straipsnio 2 dalies e
punktą). Pasiūlymas yra suderintas su susijusiomis politikos sritimis
ir pagrindiniais teisės aktais, kaip antai:
–                        
cheminių produktų politika: 2006 m.
gruodžio 18 d. Europos Parlamento ir Tarybos reglamentas (EB) Nr. 1907/2006
dėl cheminių medžiagų registracijos, įvertinimo,
autorizacijos ir apribojimų (REACH), įsteigiantis Europos
cheminių medžiagų agentūrą; 
–                        
augalų apsaugos produktų politika: 2009 m.
spalio 21 d. Europos Parlamento ir Tarybos reglamentas (EB) Nr. 1107/2009
dėl augalų apsaugos produktų pateikimo į rinką ir
panaikinantis Tarybos direktyvas 79/117/EEB ir 91/414/EEB ir 2009 m.
spalio 21 d. Europos Parlamento ir Tarybos direktyva 2009/128/EB,
nustatanti Bendrijos veiksmų pagrindus siekiant tausiojo pesticidų
naudojimo; 
–                        
biocidinių produktų politika: 1998 m.
vasario 16 d. Europos Parlamento ir Tarybos direktyva 98/8/EB dėl
biocidinių produktų pateikimo į rinką;
–                        
farmacijos produktų politika: 2001 m.
lapkričio 6 d. Europos Parlamento ir Tarybos direktyva 2001/82/EB
dėl Bendrijos kodekso, reglamentuojančio veterinarinius vaistus, ir 2001 m.
lapkričio 6 d. Europos Parlamento ir Tarybos direktyva 2001/83/EB
dėl Bendrijos kodekso, reglamentuojančio žmonėms skirtus
vaistus;
–                        
pramoninių išmetamųjų teršalų
politika: 2008 m. sausio 15 d. Europos Parlamento ir Tarybos
direktyva 2008/1/EB dėl taršos integruotos prevencijos ir kontrolės
ir 2010 m. lapkričio 24 d. Europos Parlamento ir Tarybos
direktyva 2010/75/ES dėl pramoninių išmetamų teršalų; 
–                        
atliekų politika: 2008 m. lapkričio 19 d.
Europos Parlamento ir Tarybos direktyva 2008/98/EB dėl atliekų, 2011 m.
birželio 8 d. Europos Parlamento ir Tarybos direktyva 2011/65/ES dėl
tam tikrų pavojingų medžiagų naudojimo elektros ir
elektroninėje įrangoje apribojimo (nauja redakcija) ir 2003 m.
sausio 27 d. Europos Parlamento ir Tarybos direktyva 2002/96/EB dėl
elektros ir elektroninės įrangos atliekų (EEĮA); 
–                        
patvariųjų organinių teršalų
(POT) politika: 2004 m. balandžio 29 d. Europos Parlamento ir Tarybos
reglamentas (EB) Nr. 850/2004 dėl patvariųjų organinių
teršalų;
–                        
jūros aplinkos apsaugos politika: 2008 m.
birželio 17 d. Europos Parlamento ir Tarybos direktyva 2008/56/EB,
nustatanti Bendrijos veiksmų jūrų aplinkos politikos srityje
pagrindus (Jūrų strategijos pagrindų direktyva). 
2.         KONSULTACIJŲ SU
SUINTERESUOTOSIOMIS ŠALIMIS REZULTATAI IR POVEIKIO VERTINIMAS
·                        
Konsultacijos ir tiriamųjų duomenų
naudojimas
Techniniam peržiūros darbui, visų
pirma medžiagų prioritetiškumo ir joms taikytinų AKS nustatymui,
vadovavo Aplinkos GD ir Jungtinis tyrimų centras, o darbą 2008–2010 m.
vykdė įvairūs ekspertai. Tarp ekspertų buvo Vandens
pagrindų direktyvos bendrosios įgyvendinimo strategijos[7] cheminių aspektų E
darbo grupės, visų pirma jos dviejų pogrupių, nariai ir
konsultantai iš INERIS (French National Institute for Industrial Environment
and Risks), prisidėjo ir IOW (International Office for Water).
E darbo grupę ir du jos pogrupius sudaro priklauso Komisijos
generalinių direktoratų (Aplinkos, Įmonių ir pramonės
bei Sveikatos ir vartotojų reikalų), valstybių narių ir
suinteresuotųjų šalių organizacijų, kurioms priklauso
įvairios Europos pramonės asociacijos (AESGP, AISE, Business
Europe, CEFIC, CEPI, CONCAWE, COPA-COGECA, ECPA, EFPIA, EUCETSA, EUDA,
EUREAU, EURELECTRIC, EUROFER, EUROMETAUX, EUROMINES), nevyriausybinių
organizacijų (EEB, Greenpeace, WWF) ir tarpvyriausybinių
organizacijų (OSPAR) atstovai. 
E darbo grupė labai padėjo atlikti
peržiūrą prisidėdama prie duomenų rinkimo (taip pat
stebėsenos ir pavojingumo), medžiagų prioritetiškumo nustatymo
proceso, kuriuo siekta nustatyti naujas medžiagas, techninių AKS nustatymo
gairių dokumento atnaujinimo ir AKS nustatymo. Ji taip pat padėjo per
esamų prioritetinių medžiagų ir joms taikomų AKS
peržiūrą. Daug darbo atlikę E darbo grupės pogrupiai buvo
Techninių AKS nustatymo gairių dokumento rengimo ekspertų
grupė ir Prioritetinių medžiagų peržiūros pogrupis, jiems
abiems bendrai pirmininkavo Jungtinių tyrimų centro ir Jungtinės
Karalystės ekspertai. E darbo grupės suinteresuotųjų
pramonės šalių grupėms priklausė svarbiausios jų
bendrovės narės, kurioms pogrupio diskusijose, ypač galutiniais
atrankos procedūros etapais, kai buvo nustatomi AKS, atstovavo techniniai
ekspertai.
AKS projektas buvo perduotas Pavojų
sveikatai ir aplinkai moksliniam komitetui (SAPMK)[8], kad šis pateiktų savo
nuomonę. 
Savo
nuomonėje apie nikeliui taikytinų AKS rinkinį SAPMK
pažymėjo, kad galutiniams AKS įtakos galėtų turėti
išsami kai kurių aukštesnės pakopos duomenų analizė,
įskaitant nepriklausomą statistinę analizę. Tokią
analizę buvo bandoma atlikti, tačiau dėl ekspertų
nuomonių skirtumų, kol dar laukiama tolesnių konsultacijų
su SAPMK dėl analizės išvadų rezultatų, pasiūlymo
projekte nikelio metinis vidurkis (MV–AKS) vidaus vandenyse yra 4, o ne 2 μg/l.
·                        
Poveikio vertinimas
Kai 2010 m. buvo pasiekti galutiniai
techninio darbo etapai, buvo imtasi poveikio vertinimo darbo, kuris pradėtas
Entec konsultavimo įmonės atliktu tyrimu[9]. Konsultantas, atsižvelgdamas
į techninio darbo išvadas[10],
parengė atskirų medžiagų poveikio ataskaitų projektus,
kurie buvo panaudoti didelei prie šio dokumento pridėtos poveikio
vertinimo ataskaitos daliai parengti. 
Poveikio vertinimo iniciatyvinė
grupė padėjo parengti poveikio vertinimą; grupei priklausė
įvairių Komisijos tarnybų – Generalinio sekretoriato, Žemės
ūkio ir kaimo plėtros GD, Įmonių ir pramonės GD,
Jungtinio tyrimų centro, Jūrų reikalų ir žuvininkystės
GD, Regioninės politikos GD, Mokslinių tyrimų ir inovacijų
GD bei Sveikatos ir vartotojų reikalų GD – atstovai. 
Rengiant poveikio vertinimo ataskaitą
buvo konsultuojamasi su E darbo grupe ir kitomis suinteresuotosiomis šalimis,
kurios atstovų toje darbo grupėje neturėjo. 
Poveikio vertinimo valdyba poveikio vertinimo
ataskaitą svarstė 2011 m. birželio 22 d. susitikime. Į
jos pastabas atsižvelgta prie šio dokumento pridėtoje poveikio vertinimo
ataskaitoje.
3.           TEISINIAI PASIŪLYMO
ASPEKTAI
·                        
Teisinis pagrindas
Teisinis pasiūlymo pagrindas yra EB
sutarties 192 straipsnio 1 dalis.
·                        
Subsidiarumo ir proporcingumo principai
Vandens taršai būdingas labai ryškus
tarptautinis aspektas. 60 % ES teritorijos užima bendri upių
baseinai. Dėl šios priežasties ir dėl to, kad visoje ES naudojama
daug taršą sukeliančių medžiagų, yra tikslinga nustatyti
visoje ES vienodus šioms medžiagoms taikytinus AKS, kai tik nustatoma, kad
esama didelės grėsmės vandens aplinkai arba per ją. Be platesnio
masto apsaugos, visai ES bendrais AKS geriau užtikrinamos vienodos
sąlygos, nei tuomet, kai tik kelios valstybės narės yra
nustačiusios AKS arba nacionaliniai AKS labai skiriasi.
Šiuo pasiūlymu yra tik nustatomos
prioritetinės medžiagos ir apibrėžiami ES lygmens AKS. Be jau
esamų ES priemonių, jokių papildomų priemonių
nesiūloma. Nustatyti specialias ir papildomas taršos kontrolės
priemones paliekama valstybėms narėms – atsižvelgdamos į vietos
sąlygas, jos pačios gali pasirinkti veiksmingiausią tikslų
įgyvendinimo būdą.
·                        
Pasirinkta priemonė
Siūloma priemonė – direktyva, kuria
iš dalies keičiamos Vandens pagrindų direktyva ir AKS direktyva. 
4.           POVEIKIS BIUDŽETUI
Nenumatomas joks poveikis biudžetui.
5.           PAPILDOMA INFORMACIJA
·                        
Išsamus pasiūlymo paaiškinimas
Pasiūlymu iš dalies keičiama AKS
direktyva ir Vandens pagrindų direktyvos X priedas.
Pagal šios direktyvos 1 straipsnį I
priedu pakeičiamas Vandens pagrindų direktyvos X priedas. Į
atnaujintą X priedą įtraukiamos naujai pasiūlytos
prioritetinės medžiagos, o dvi esamos prioritetinės medžiagos priskiriamos
prie prioritetinių pavojingų medžiagų. Priedas supaprastinamas
į jį įtraukiant dalį informacijos, kuri prieš tai buvo
nurodyta lentelės išnašose. 
Šio pasiūlymo 2 straipsniu iš dalies
keičiamos toliau nurodytos AKS direktyvos nuostatos.
2 straipsnis iš dalies keičiamas
įtraukiant į jį terminą „terpė“, kuris reiškia
aplinkos komponentą, paprastai vandenį, nuosėdas arba biotą
(žuvis, jei nenurodyta kitaip), kuriam taikomi AKS ir kuriame stebima prioritetinių
medžiagų ir prioritetinių pavojingų medžiagų koncentracija.
3 straipsnis iš dalies keičiamas siekiant
jį suderinti su nauja I priedo A dalies struktūra (ypač su
į priedą įtrauktais biotos standartais) ir iš dalies keisti
valstybių narių įpareigojimus dėl terpės, kurios
stebėsena vykdoma, parinkimo. Prie kiekvienos medžiagos yra nurodyta
rekomenduojama naudoti stebėsenos terpė, parinkta remiantis jai
būdingomis savybėmis ir naudojama, jei nenurodoma kitaip. Iki šiol
buvusi galimybė valstybėms narėms pasirinkti alternatyvią
terpę yra paliekama, tačiau dabar ja galima pasinaudoti, tik jei
laikomasi būtiniausių analizės metodų veiksmingumo
kriterijų, nurodytų Komisijos direktyvos 2009/90/EB 4 straipsnyje[11]. Be to, siekiant supaprastinti
ataskaitas, AKS direktyvos 3 straipsnyje nustatyti pranešimo įpareigojimai
įtraukiami į Vandens pagrindų direktyvos 15 straipsnyje
nurodytas upių baseinų valdymo planų įgyvendinimo
atskaitomybę. Galiausiai, komiteto įgaliojimas iš dalies keisti I
priedo B dalies 3 dalį yra suderinamas su naujais deleguotaisiais
įgaliojimais.
4 straipsnio 4 dalis ir 5 straipsnio 6 dalis
išbraukiamos, nes aktas suderinamas su Sutartyje numatytais naujais
įgyvendinimo įgaliojimais. Šie įgaliojimai netaikomi
techninėms gairėms, nes pastarosios nėra teisiškai privalomi
dokumentai.
8 straipsnis atnaujinamas.
Įterpiamas naujas 8a straipsnis,
susijęs su specialiomis nuostatomis dėl medžiagų, kurioms
būdingos visur esančių patvarių, bioakumuliacinių ir
toksiškų medžiagų savybės.
Įterpiamas naujas 8b straipsnis, kuriuo
nustatomas stebėjimo sąrašas tiksliniam stebėsenos duomenų,
kuriais bus grindžiamos būsimos prioritetinių medžiagų
sąrašo peržiūros, rinkimui.
9 straipsnis iš dalies keičiamas, kad
būtų suderintas su nauju Reglamentu (ES) Nr. 182/2011[12] dėl Komisijos
įgyvendinimo įgaliojimų, ir juo įtraukiamas 10 straipsnis
dėl naudojimosi deleguotaisiais įgaliojimais. 
I priedo A dalis pakeičiama šios
direktyvos II priedu, kuriame pateikiamos naujai pasiūlytos
prioritetinės medžiagos, iš dalies keičiami kai kurioms esamoms
prioritetinėms medžiagoms[13]
taikomi AKS ir įtraukiama biotos standartų skiltis. Pastarojoje
skiltyje pateikti trys biotos standartai, kurie jau buvo nustatyti AKS
direktyvos 3 straipsnio 2 dalies a punktu, ir kai kurių kitų
esamų bei kai kurių naujų prioritetinių medžiagų
biotos standartai. Įtraukus biotos standartus į AKS direktyvos I
priedą supaprastės išdėstymas ir padaugės aiškumo.
AKS direktyvos I priedo B dalies 2 dalis iš
dalies keičiama įtraukiant tinkamą nuorodą į 9
straipsnyje numatytus įgyvendinimo įgaliojimus.
AKS direktyvos II priedas yra pasenęs,
todėl išbraukiamas.
Su esamu 8 straipsniu susietas AKS direktyvos
III priedas, yra pasenęs, todėl išbraukiamas.
Šio pasiūlymo 3 straipsniu nustatomi
įpareigojimai dėl direktyvos perkėlimo į nacionalinę
teisę ir pranešimo Komisijai apie nacionalines nuostatas.
4 straipsnis yra susijęs su
įsigaliojimu.
5 straipsniu nustatoma, kad direktyva skirta
valstybėms narėms.
2011/0429 (COD)
Pasiūlymas
EUROPOS PARLAMENTO IR TARYBOS DIREKTYVA
kuria iš dalies keičiamos direktyvų
2000/60/EB ir 2008/105/EB nuostatos dėl prioritetinių medžiagų
vandens politikos srityje
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 192 straipsnio 1 dalį,
atsižvelgdami į Europos Komisijos
pasiūlymą,
teisės akto pasiūlymą perdavus
nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[14],
atsižvelgdami į Regionų komiteto
nuomonę[15],
laikydamiesi įprastos
teisėkūros procedūros,
kadangi:
(1)              
paviršinio vandens cheminė tarša kelia
grėsmę vandens aplinkai: jos padariniai gali būti ūmus ir
ilgalaikis toksinis poveikis vandens organizmams, kaupimasis ekosistemoje ir
buveinių bei biologinės įvairovės nykimas, taip pat pavojus
žmonių sveikatai. Pirmiausia turėtų būti nustatytos taršos
priežastys ir taršos klausimas turėtų būti sprendžiamas
teršalų išmetimo vietoje ekonomiškiausiu ir aplinkosaugos požiūriu
veiksmingiausiu būdu;
(2)              
2000 m. spalio 23 d. Europos Parlamento
ir Tarybos direktyva 2000/60/EB, nustatančia Bendrijos veiksmų
vandens politikos srityje pagrindus[16],
nustatoma kovos su vandens tarša strategija. Pagal šią strategiją iš
visų medžiagų, kurios kelia didelę grėsmę
Sąjungos vandens aplinkai arba per ją, išskiriamos prioritetinės
medžiagos. 2001 m. lapkričio 20 d. Europos Parlamento ir Tarybos
sprendime Nr. 2455/2001/EB, nustatančiame prioritetinių
medžiagų vandens politikos srityje sąrašą[17], nustatomas pirmasis 33
prioritetinių medžiagų arba medžiagų grupių, kurios buvo
išskirtos kaip prioritetinės Sąjungos lygmeniu ir kurios šiuo metu
yra įtrauktos į Direktyvos 2000/60/EB X priedą, sąrašas; 
(3)              
2008 m. gruodžio 16 d. Europos Parlamento
ir Tarybos direktyva 2008/105/EB dėl aplinkos kokybės standartų
vandens politikos srityje[18]
pagal Direktyvos 2000/60/EB nuostatas ir tikslus nustatyti 33
prioritetinėms medžiagoms, įtrauktoms į Sprendimą Nr. 2455/2001/EB,
ir 8 kitiems teršalams, kurie jau buvo reglamentuojami Sąjungos lygmeniu,
taikomi aplinkos kokybės standartai (AKS);
(4)              
Komisija pagal Direktyvos 2000/60/EB 16 straipsnio 4
dalį ir Direktyvos 2008/105/EB 8 straipsnį atliko prioritetinių
medžiagų sąrašo peržiūrą ir padarė išvadą, kad
šį sąrašą tikslinga iš dalies pakeisti įtraukiant į
jį naujas medžiagas, dėl kurių Sąjungos lygmeniu reikia
imtis prioritetinių veiksmų, nustatant joms taikomus AKS, pagal
mokslo pažangą atnaujinant esamoms medžiagoms taikomus AKS ir nustatant
kai kurioms esamoms ir kai kurioms naujoms prioritetinėms medžiagoms
taikomus biotos AKS;
(5)              
prioritetinių medžiagų sąrašo
peržiūra buvo grindžiama išsamiomis konsultacijomis su Komisijos
tarnybų, valstybių narių, suinteresuotųjų šalių
ir Pavojų sveikatai ir aplinkai mokslinio komiteto (SAPMK) ekspertais; 
(6)              
nuo Direktyvos 2000/60/EB priėmimo buvo
priimta daug Sąjungos aktų, kuriais pagal tos direktyvos 16
straipsnį nustatomos atskiroms prioritetinėms medžiagoms skirtos
teršalų išmetimo kontrolės priemonės. Be to, daug aplinkos
apsaugos priemonių priklauso kitų galiojančių Sąjungos
teisės aktų taikymo sritims. Todėl pirmiausia turėtų
būti įgyvendinami ir peržiūrimi galiojantys teisės aktai, o
ne nustatomos naujos kontrolės priemonės. Medžiagos į Direktyvos
2000/60/EB X priedą įtraukiamos nepažeidžiant 2009 m. spalio 21 d.
Europos Parlamento ir Tarybos reglamento (EB) Nr. 1107/2009 dėl
augalų apsaugos produktų pateikimo į rinką ir
panaikinančio Tarybos direktyvas 79/117/EEB ir 91/414/EEB[19], nuostatų taikymo;
(7)              
po to, kai buvo nustatyti į Direktyvos 2000/60/EB
X priedą įtrauktoms 33 prioritetinėms medžiagoms taikomi AKS,
buvo atlikta nemažai rizikos vertinimų pagal 1993 m. kovo 23 d.
Tarybos reglamentą (EEB) Nr. 793/93 dėl esančių
medžiagų rizikos įvertinimo ir kontrolės[20], kuris vėliau buvo
pakeistas 2006 m. gruodžio 18 d. Europos Parlamento ir Tarybos
reglamentu (EB) Nr. 1907/2006 dėl cheminių medžiagų registracijos,
įvertinimo, autorizacijos ir apribojimų (REACH),
įsteigiančiu Europos cheminių medžiagų agentūrą,
iš dalies keičiančiu Direktyvą 1999/45/EB bei panaikinančiu
Tarybos reglamentą (EEB) Nr. 793/93, Komisijos reglamentą (EB)
Nr. 1488/94, Tarybos direktyvą 76/769/EEB ir Komisijos direktyvas 91/155/EEB,
93/67/EEB, 93/105/EB bei 2000/21/EB[21].
Siekiant užtikrinti tinkamą apsaugos lygį ir pagal naujausią
mokslinę ir techninę informaciją apie grėsmę, kuri
kyla vandens aplinkai arba per ją, atnaujinti AKS, reikia
peržiūrėti kai kurioms esamoms prioritetinėms medžiagoms
taikomus AKS;
(8)              
taikant Direktyvos 2000/60/EB 16 straipsnio 2
dalyje nurodytus metodus buvo nustatytos ir prioritetinėms medžiagoms
priskirtos papildomos medžiagos, kurios kelia didelę grėsmę vandens
aplinkai arba per ją, jas reikia įtraukti į prioritetinių
medžiagų sąrašą. Nustatant šioms medžiagoms taikomus AKS buvo
atsižvelgta į naujausią mokslinę ir techninę
informaciją; 
(9)              
nustatant prioritetinėms pavojingoms
medžiagoms taikomus AKS paprastai esama didesnio netikrumo nei nustatant
prioritetinėms medžiagoms taikomus AKS, bet AKS vis tiek yra orientyras,
kuriuo remiantis galima vertinti atitiktį geros cheminės paviršinio
vandens būklės tikslui, apibrėžtam Direktyvos 2000/60/EB 2
straipsnio 24 dalyje ir 4 straipsnio 1 dalies a punkto ii ir iii
papunkčiuose. Tačiau galutinis tikslas siekiant užtikrinti
tinkamą aplinkos ir žmonių sveikatos apsaugos lygį yra
prioritetinių pavojingų medžiagų išmetimo, išleidimo ir
nuotėkių nutraukimas arba laipsniškas sustabdymas, kaip nustatyta
Direktyvos 2000/60/EB 4 straipsnio 1 dalies a punkto iv papunktyje;
(10)          
mokslinės žinios apie teršalų
būvį ir poveikį vandenyje keleriais pastaraisiais metais buvo
smarkiai išplėstos. Dabar daugiau žinome apie tai, kokiame vandens aplinkos
komponente (vandenyje, nuosėdose ar biotoje, toliau – terpė)
labiausiai tikėtina aptikti konkrečią medžiagą ir,
atitinkamai, kur geriausia išmatuoti jos koncentraciją. Kai kurios labai
hidrofobinės medžiagos kaupiasi biotoje ir vandenyje jų beveik neaptinkama,
net ir naudojant naujausius analizės metodus. Šioms medžiagoms turi
būti nustatyti biotos AKS. Tačiau, kad valstybės narės
galėtų pasinaudoti savo stebėsenos strategijomis ir pritaikyti
jas vietos sąlygoms, joms turėtų būti suteikta
galimybė naudoti alternatyvias stebėsenos terpes (vandens,
nuosėdų arba biotos), su sąlyga, kad apsaugos lygis,
užtikrinamas taikant jų AKS, ir jų stebėsenos sistema
būtų tokie pat veiksmingi kaip ir šioje direktyvoje nustatyti AKS ir
terpės;
(11)          
2009 m. liepos 31 d. Komisijos direktyva 2009/90/EB,
kuria pagal Europos Parlamento ir Tarybos direktyvą 2000/60/EB nustatomos
vandens cheminės analizės ir vandens būklės stebėsenos
techninės specifikacijos[22],
nustatomi būtiniausi analizės metodų, taikomų vykdant
vandens būklės stebėseną, veiksmingumo kriterijai. Tais
kriterijais reikalaujama naudoti tokius analizės metodus, kurie yra
pakankamai tikslūs, kad būtų užtikrinta, jog bet koks AKS
viršijimas bus patikimai aptiktas ir apskaičiuotas, ir taip užtikrinama
naudinga ir svarbi stebėsenos informacija. Kitas stebėsenos terpes
nei nurodytosios direktyvoje valstybėms narėms turėtų
būti leidžiama naudoti, tik jei naudojamas analizės metodas atitinka
Direktyvos 2009/90/EB 4 straipsnyje konkrečiam AKS ir konkrečiai
terpei nustatytus būtiniausius veiksmingumo kriterijus arba yra daug
veiksmingesnis nei šioje direktyvoje tam AKS ir tai terpei nurodytas metodas;
(12)          
patvarios, bioakumuliacinės ir toksiškos
medžiagos ir kitos medžiagos, kurioms būdingos šios savybės, vandens
aplinkoje ištisus dešimtmečius gali būti aptinkamos tokiais kiekiais,
kurie kelia didelę grėsmę, net jei jau buvo plačiai imtasi
teršalų išmetimo mažinimo arba panaikinimo priemonių. Kai kurios
išlieka net pervežamos didelius nuotolius ir yra aptinkamos beveik visur
aplinkoje. Kai kurios šių medžiagų priklauso esamoms ir naujai
pasiūlytoms prioritetinėms pavojingoms medžiagoms ir dėl jų
ilgalaikio išlikimo bet kokioje aplinkoje kai kurioms jų reikia skirti
ypatingą dėmesį pateikiant jų poveikio cheminei būklei
rezultatus pagal Direktyvą 2000/60/EB ir taikant stebėsenos
reikalavimus; 
(13)          
kalbant apie cheminės būklės
stebėsenos rezultatų pateikimą pagal Direktyvos 2000/60/EB V
priedo 1.4.3 punktą, valstybėms narėms turėtų
būti leidžiama medžiagų, kurioms būdingos visur
esančių patvarių, bioakumuliacinių ir toksiškų
medžiagų savybės, poveikio cheminei būklei rezultatus pateikti
atskirai, kad nebūtų užmaskuojamas su kitomis medžiagomis
susijęs vandens kokybės pagerėjimas. Be privalomo visoms
medžiagoms skirto žemėlapio turėtų būti galima pateikti du
papildomus žemėlapius, iš kurių vienas būtų skirtas tik
medžiagoms, kurioms būdingos visur esančių patvarių,
bioakumuliacinių ir toksiškų medžiagų savybės, o kitas –
kitoms medžiagoms;
(14)          
stebėsena turėtų būti
priderinta pagal numatomų koncentracijos variacijų erdvinę ir
laiko skalę. Atsižvelgiant į medžiagų, kuriomis būdingos
visur esančių patvarių, bioakumuliacinių ir toksiškų
medžiagų savybės, didelį išplitimą ir ilgą jų
paveiktos aplinkos atsigavimo laiką, valstybėms narėms
turėtų būti leidžiama sumažinti šių medžiagų
stebėsenos punktų skaičių ir (arba) dažnį, kol
išlaikoma statistiškai tvirta bazinė stebėsenos linija; 
(15)          
tai, kad medžiagoms, kuriomis būdingos visur
esančių patvarių, bioakumuliacinių ir toksiškų
medžiagų savybės, teikiamas ypatingas dėmesys, nereiškia, kad
Sąjunga ar valstybės narės neturi imtis jau priimtas priemones
papildančių priemonių, taip pat ir tarptautiniu lygmeniu,
kuriomis būtų siekiama sumažinti arba panaikinti tų
medžiagų išmetimą, išleidimą ir nuotėkius, kad
būtų įgyvendinti Direktyvos 2000/60/EB 4 straipsnio 1 dalies a
punkte nustatyti tikslai; 
(16)          
rizikos vertinimams, kurie reikalingi atrenkant
naujas prioritetines medžiagas, atlikti reikalingi aukštos kokybės
stebėsenos ir ekotoksikologinio poveikio duomenys. Iš valstybių
narių gauti duomenys pastaraisiais keleriais metais labai pagerėjo,
tačiau jų kokybė ir Sąjungos lygmens apimtis ne visuomet
atitinka paskirtį. Ypač trūksta stebėsenos duomenų
apie daugelį naujų teršalų, kurie gali būti apibūdinti
kaip teršalai, kurie dar nėra traukti į įprastas Sąjungos
lygmens stebėsenos programas, bet kurie gali kelti didelę
grėsmę, kuriai valdyti reikia reglamentavimo priemonių,
nustatytų atsižvelgiant į galimą teršalų
(eko)toksikologinį poveikį ir poveikį sveikatai ir į
jų kiekį (vandens) aplinkoje;
(17)          
reikalingas naujas mechanizmas, pagal kurį
Komisijai būtų teikiama tikslinė aukštos kokybės
stebėsenos informacija apie medžiagų koncentraciją vandens
aplinkoje, didžiausią dėmesį skiriant naujiems teršalams ir
medžiagoms, kurių turimi stebėsenos duomenys nėra rizikai
vertinti reikiamos kokybės. Naujasis mechanizmas turėtų
padėti rinkti tokią informaciją apie visų Sąjungos
upių baseinus. Siekiant, kad stebėsenos išlaidos išliktų
priimtino lygio, mechanizmą reikėtų taikyti tik tam tikroms
į stebėjimo sąrašą laikinai įtrauktoms medžiagoms ir
tik tam tikroms stebėsenos vietoms, tačiau surinkti duomenys
turėtų būti reprezentatyvūs ir tinkami Sąjungos
vykdomam medžiagų prioritetiškumo nustatymo procesui. Sąrašas
turėtų būti nuolat keičiamas atsižvelgiant į
naują informaciją apie naujų teršalų keliamą
galimą grėsmę ir siekiant išvengti ilgesnio nei būtina
medžiagų stebėjimo; 
(18)          
siekiant supaprastinti ir palengvinti
valstybių narių ataskaitų teikimo įpareigojimus ir
padidinti derėjimą su kitais susijusiais vandens valdymo elementais,
Direktyvos 2008/105/EB 3 straipsnyje nustatyti pranešimo reikalavimai
turėtų būti sujungti su bendrais Direktyvos 2000/60/EB 15
straipsnyje nustatytais atskaitomybės įpareigojimais; 
(19)          
priimdama šį pasiūlymą ir pateikdama
jo ataskaitą Europos Parlamentui ir Tarybai, Komisija užbaigė
pirmąją prioritetinių medžiagų sąrašo
peržiūrą, kurios reikalaujama Direktyvos 2008/105/EB 8 straipsniu.
Buvo peržiūrėtos ir tos direktyvos III priedo medžiagos, kai kurios
jų priskirtos prie prioritetinių. Kitoms medžiagoms priskirti prie
prioritetinių medžiagų kol kas nepakanka duomenų. Išlieka
galimybė, kad atsiras daugiau informacijos apie tas medžiagas, todėl
jos ateityje bus peržiūrimos – tai galioja ir kitoms medžiagoms, kurios
per šią peržiūrą buvo svarstytos, bet nepriskirtos prie
prioritetinių medžiagų. Todėl Direktyvos 2008/105/EB III priedas
paseno ir turėtų būti išbrauktas. Tos direktyvos 8 straipsnis
turėtų būti atitinkamai iš dalies pakeistas, taip pat
turėtų būti pakeistas rezultatų pranešimo Europos
Parlamentui ir Tarybai terminas; 
(20)          
siekiant laiku atsižvelgti į šios direktyvos
taikymo srityje padarytą techninę ir mokslo pažangą, Komisijai
turėtų būti deleguojamas įgaliojimas pagal Sutarties
dėl Europos Sąjungos veikimo 290 straipsnį priimti aktus
dėl direktyvoje nustatytų aplinkos kokybės standartų
taikymo metodų atnaujinimo; 
(21)          
be to, siekiant pagerinti informacinę
bazę, reikalingą ateityje nustatant prioritetines medžiagas,
ypač prie jų priskiriant naujus teršalus, Komisijai turėtų
būti deleguojamas įgaliojimas pagal Sutarties dėl Europos
Sąjungos veikimo 290 straipsnį priimti aktus dėl stebėjimo
sąrašo sudarymo. Ypač svarbu, kad Komisija per parengiamąjį
darbą rengtų tinkamas konsultacijas, taip pat ir ekspertų
lygmeniu; 
(22)          
rengdama ir sudarydama deleguotuosius aktus
Komisija turėtų užtikrinti, kad susiję dokumentai būtų
vienu metu, laiku ir tinkamai persiųsti ir Europos Parlamentui, ir
Tarybai;
(23)          
siekiant užtikrinti vienodas šios direktyvos,
į stebėjimo sąrašą įtrauktų medžiagų stebėsenos
metodų įgyvendinimo, taip pat stebėsenos duomenų bei
informacijos pateikimo Komisijai formos taikymo sąlygas, Komisijai
turėtų būti suteikti įgyvendinimo įgaliojimai. Šiais
įgaliojimais turėtų būti naudojamasi pagal 2011 m.
vasario 16 d. Europos Parlamento ir Tarybos reglamentą (ES) Nr. 182/2011,
kuriuo nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[23];

(24)          
kadangi šios direktyvos tikslo pasiekti gerą
paviršinio vandens cheminę būklę nustatant prioritetinių
medžiagų ir kai kurių kitų teršalų AKS valstybės
narės pačios tinkamai įgyvendinti negali ir jis gali būti
geriau įgyvendintas Sąjungos lygmeniu visoje Sąjungoje palaikant
tą patį paviršinio vandens apsaugos lygį, Sąjunga,
laikydamasi Europos Sąjungos sutarties 5 straipsnyje nustatyto
subsidiarumo principo, gali priimti tam tikras priemones. Laikantis tame
straipsnyje nustatyto proporcingumo principo šia direktyva neviršijama to, kas
būtina nurodytam tikslui pasiekti;
(25)          
todėl Direktyva 2000/60/EB ir Direktyva 2008/105/EB
turėtų būti atitinkamai iš dalies pakeistos,
PRIĖMĖ ŠIĄ
DIREKTYVĄ:
1 straipsnis
Direktyvos 2000/60/EB X priedas
pakeičiamas šios direktyvos I priedo tekstu.
2 straipsnis
Direktyva 2008/105/EB iš dalies keičiama
taip: 
1.                      
2 straipsnis pakeičiamas taip:
„2
straipsnis
Apibrėžtys
Šioje direktyvoje taikomos Direktyvos 2000/60/EB 2
straipsnyje ir Direktyvos 2009/90/EB 2 straipsnyje nurodytos apibrėžtys.
Taip pat taikoma ši apibrėžtis:
terpė – vandens aplinkos komponentas,
t. y. vanduo, nuosėdos arba biota.“
2.                      
3 straipsnis pakeičiamas taip:
„3
straipsnis
1.       Laikydamosi šios direktyvos 1 straipsnio
ir Direktyvos 2000/60/EB 4 straipsnio, valstybės narės paviršinio
vandens telkiniams taiko AKS, išdėstytus šios direktyvos I priedo A
dalyje.
Valstybės narės taiko AKS paviršinio
vandens telkiniams laikydamosi I priedo B dalyje nustatytų
reikalavimų. [Pastaba: ši dalis nekeista]
2.       I priedo A dalyje nurodytoms medžiagoms
Nr. 5, 15, 16, 17, 21, 28, 34, 35, 37, 43 ir 44 valstybės narės taiko
I priedo A dalyje nurodytus biotos AKS. Likusioms medžiagoms valstybės
narės taiko I priedo A dalyje nurodytus vandens AKS. 
3.       Valstybės narės gali rinktis
AKS taikyti kitose terpėse nei nurodytosios 2 dalyje. 
Šią galimybę pasirinkusios
valstybės narės taiko atitinkamus I priedo A dalyje nurodytus AKS,
arba, jei nėra jų pasirinktos terpės AKS, pačios nustato
AKS, kuriuo užtikrinama apsauga yra bent jau tokio paties lygio, kaip apsauga,
užtikrinama tame priede numatytu AKS. 
Valstybės narės šia galimybe gali
pasinaudoti, tik kai terpei parinkti naudojamas analizės metodas atitinka
Komisijos direktyvos 2009/90/EB(*) 4
straipsnyje nustatytus būtiniausius veiksmingumo kriterijus arba, jei
jokia terpė šių kriterijų neatitinka – kai metodas yra daug
veiksmingesnis nei 2 dalyje nurodytai terpei atrinkti naudojamas metodas.
4.       Medžiagų, kurioms taikomi
nuosėdų ir (arba) biotos AKS, atveju valstybės narės
atlieka medžiagos atitinkamoje terpėje stebėseną bent kartą
per metus, nebent remiantis techninėmis žiniomis ir ekspertų
sprendimu būtų pagrįsta taikyti kitokį intervalą.
5.       Valstybės narės į
atnaujintus upių baseinų valdymo planus, parengtus pagal Direktyvos 2000/60/EB
13 straipsnio 7 dalį, įtraukia:
a)      lentelę, kurioje pateikiamos taikomų
analizės metodų kiekybinio nustatymo ribos, ir informaciją apie
šių metodų veiksmingumo atitiktį Komisijos direktyvos 2009/90/EB
4 straipsnyje nurodytiems kriterijams; 
b)       medžiagų, kurioms taikyta 3 dalyje
nurodyta pasirinktis, atveju:
i)        tos pasirinkties taikymo priežastis ir
pagrindą;
ii)       nustatytus alternatyvius AKS, jei
tokių yra, įrodymus dėl jais užtikrinamo apsaugos lygio, jiems
nustatyti naudotus duomenis bei metodiką ir paviršinio vandens, kuriam jie
būtų taikomi, kategorijas;
iii)      palyginimui su šio straipsnio 5 dalies
a punkte nurodyta informacija – šios direktyvos I priedo A dalyje nurodytos
terpės ar terpių analizės metodų kiekybinio nustatymo
ribas, įskaitant informaciją apie tų metodų veiksmingumo
atitiktį Komisijos direktyvos 2009/90/EB 4 straipsnyje nurodytiems
kriterijams;
c)      pagal 4 dalį taikomos
stebėsenos dažnumo pagrindimą, jei stebėsenos intervalas yra
ilgesnis nei 1 metai.
6.       Valstybės narės, remdamosi
vandens būklės stebėsena, atlikta pagal Direktyvos 2000/60/EB 8
straipsnį, imasi priemonių atlikti I priedo A dalyje išvardytų
prioritetinių medžiagų, kurios linkusios kauptis nuosėdose ir
(arba) biotoje, koncentracijos ilgalaikių tendencijų analizę,
ypatingą dėmesį skirdamos medžiagoms Nr. 2, 5, 6, 7, 12, 15, 16,
17, 18, 20, 21, 26, 28, 30, 34, 35, 36, 37, 43 ir 44. Laikydamosi Direktyvos 2000/60/EB
4 straipsnio, jos imasi priemonių užtikrinti, kad tokia koncentracija
žymiai nepadidėtų nuosėdose ir (arba) atitinkamoje biotoje. [Pastaba:
vienintelis pakeitimas – tai naujų prioritetinių medžiagų
nuorodų (30–44) įtraukimas.]
Valstybės narės nustato
nuosėdų ir (arba) biotos stebėsenos dažnumą, kad
būtų pateikiama pakankamai duomenų patikimai ilgalaikių
tendencijų analizei. Paprastai stebėsena turėtų būti
atliekama kas trejus metus, nebent remiantis techninėmis žiniomis ir
ekspertų sprendimu būtų pagrįsta taikyti kitokį
intervalą. [Pastaba: ši dalis nekeista]
7.       Komisija išnagrinėja techninę
ir mokslinę pažangą, įskaitant Direktyvos 2000/60/EB 16 straipsnio
2 dalies a ir b punktuose nurodytų rizikos vertinimų išvadas ir
informaciją apie medžiagų registraciją, su kuria visuomenė
gali susipažinti pagal Reglamento (EB) Nr. 1907/2006 119 straipsnį,
ir prireikus pasiūlo peržiūrėti šios direktyvos I priedo
A dalyje nustatytus AKS laikantis Sutarties 294 straipsnyje nustatytos
tvarkos ir Direktyvos 2000/60/EB 16 straipsnio 4 dalyje nustatyto
tvarkaraščio. [Pastaba: ši dalis nekeista]
8.       Komisija įgaliojama pagal 10
straipsnį priimti deleguotuosius aktus dėl šios direktyvos I priedo B
dalies 3 punkto keitimo.
_________
(*)     OL
L 201, 2009 8 1, p. 36.“
3.                      
4 straipsnio 4 dalis ir 5 straipsnio 6 dalis
išbraukiamos.
4.                      
8 straipsnis pakeičiamas taip:
„8
straipsnis
Direktyvos
2000/60/EB X priedo peržiūra
Komisija Europos Parlamentui ir Tarybai pateikia
reguliarios Direktyvos 2000/60/EB X priedo peržiūros, numatytos tos
direktyvos 16 straipsnio 4 dalyje, rezultatų ataskaitą. Prireikus
prie ataskaitos ji prideda atitinkamus pasiūlymus, visų pirma
pasiūlymus nustatyti naujas prioritetines ar prioritetines pavojingas medžiagas
arba tam tikras prioritetines medžiagas priskirti prie prioritetinių
pavojingų medžiagų ir prireikus nustatyti atitinkamus paviršinio
vandens, nuosėdų ar biotos AKS.“
5.                      
Įterpiamas šis 8a straipsnis:
„8a
straipsnis
Specialios nuostatos dėl medžiagų,
kurioms yra būdingos visur esančių patvarių,
bioakumuliacinių ir toksiškų medžiagų savybės
Šios direktyvos I priedo A dalyje nurodytų
medžiagų Nr. 5, 21, 28, 30, 35, 37, 43 ir 44 atveju valstybės
narės gali:
a) pagal Direktyvos 2000/60/EB 13 straipsnį
parengtuose upių baseinų valdymo planuose cheminės
būklės informaciją pateikti atskirai nuo likusių
medžiagų cheminės būklės informacijos, nepažeisdamos tos
direktyvos V priedo 1.4.3 punkte nurodytų bendros cheminės
būklės rezultatų pateikimo reikalavimų, ir (arba)
b) vykdyti mažesnio intensyvumo
stebėseną nei ta prioritetinių medžiagų stebėsena,
kurios reikalaujama pagal šios direktyvos 3 straipsnio 4 dalį ir
Direktyvos 2000/60/EB V priedą, su sąlyga, kad stebėsena yra
reprezentatyvi ir kad jau esama statistiškai tvirtos šių medžiagų
buvimo vandens aplinkoje stebėsenos bazinės linijos, apimančios
bent vieną šešerių metų trukmės upių baseinų
valdymo planavimo ciklą.
Pirma dalis taikoma nepažeidžiant Direktyvos 2000/60/EB
4 straipsnio 1 dalies a punkte, 11 straipsnio 3 dalies k punkte ir 16
straipsnio 6 dalyje nustatytų tikslų ir įpareigojimų.“
6.                      
Įterpiamas 8b straipsnis: 
„8b straipsnis
Stebėjimo sąrašas
1.       Komisija sudaro medžiagų, kurių
visos Sąjungos lygmens stebėsenos duomenys renkami siekiant juos
panaudoti atliekant būsimus medžiagų prioritetiškumo nustatymus,
vykdomus pagal Direktyvos 2000/60/EB 16 straipsnio 2 dalį, stebėjimo
sąrašą. 
Stebėjimo sąrašą bet kuriuo metu
sudaro ne daugiau kaip 25 medžiagos arba medžiagų grupės, šalia
kiekvienos jų nurodyta stebėsenos terpė. Medžiagos atrenkamos iš
tų medžiagų, kurios, turimais duomenimis, Sąjungos lygmeniu gali
kelti didelę grėsmę vandens aplinkai arba per ją.
Atrinkdama į stebėjimo sąrašą įtrauktinas medžiagas,
Komisija atsižvelgia į visą turimą informaciją, įskaitant
mokslinių tyrimų projektus, pagal Direktyvos 2000/60/EB 5 ir 8
straipsnius valstybių narių sudarytas apibūdinimo ir
stebėsenos programas ir informaciją apie gamybos apimtis, naudojimo
būdus, koncentraciją aplinkoje ir poveikį, įskaitant
informaciją, surinktą pagal Europos Parlamento ir Tarybos direktyvas 98/8/EB,
2001/82/EB* bei 2001/83/EB** ir pagal Europos Parlamento ir Tarybos
reglamentus (EB) Nr. 1907/2006 ir (EB) Nr. 1107/2009***.
2.       Komisijai įgaliojama pagal 10
straipsnį priimti deleguotuosius aktus dėl šio straipsnio 1 dalyje
nurodyto sąrašo sudarymo.
3.       Pirmą 1 dalyje nurodytą
stebėjimo sąrašą Komisija sudaro iki [...][24].
4.       Valstybės narės vykdo
kiekvienos į stebėjimo sąrašą įtrauktos medžiagos
stebėseną atrinktose reprezentatyviose stebėsenos vietose ne
trumpesniu nei 12 mėnesių laikotarpiu, kuris prasideda per tris
mėnesius nuo medžiagos įtraukimo į stebėjimo
sąrašą. 
Kiekviena valstybė narė atrenka bent
vieną stebėjimo punktą vidutiniškai 15 000 km2 geografiniam
plotui, vienoje valstybėje narėje turi būti bent vienas toks
stebėsenos punktas. 
Parinkdamos reprezentatyvias kiekvienos medžiagos
stebėsenos vietas, dažnumą ir laiką valstybės narės
atsižvelgia į medžiagos naudojimo būdus. Stebėsena vykdoma ne
rečiau kaip kartą per metus.
5.       Valstybės narės per 18
mėnesių nuo medžiagos įtraukimo į stebėjimo
sąrašą, o vėliau kas 12 mėnesių, kol medžiaga yra
sąraše, Komisijai pateikia pagal 4 dalį vykdomos stebėsenos
rezultatų ataskaitą. Į ataskaitą įtraukiama
informacija apie stebėsenos vietos reprezentatyvumą ir
stebėsenos strategiją. 
6.       Komisija
gali priimti įgyvendinimo aktus, kuriais nustatomos į stebėjimo
sąrašą įtrauktų medžiagų stebėsenos
techninės specifikacijos ir techninės stebėsenos rezultatų
ir susijusios informacijos ataskaitos teikimo Komisijai formos. Tie
įgyvendinimo aktai priimami pagal 9 straipsnio 2 dalyje nurodytą
nagrinėjimo procedūrą.
*        OL L 311, 2001 11 28, p. 1.
**      OL L 311, 2001 11 28, p. 67. 
***    OL L 309, 2009 11 24, p. 1.“ 
7.                      
9 straipsnis pakeičiamas taip:
„9
straipsnis
1. Komisijai padeda Direktyvos 2000/60/EB 21
straipsnio 1 dalimi įsteigtas komitetas. Tai komitetas, apibrėžtas
Reglamente (ES) Nr. 182/2011(*).
2.       Jei pateikiama nuoroda į šią
dalį, taikomas Reglamento (ES) Nr. 182/2011 5 straipsnis.
(*)     OL L 55, 2011 2 28, p. 13.“
8.                      
10 straipsnis pakeičiamas taip:
„10 straipsnis
Naudojimasis
įgaliojimais 
1. Įgaliojimai priimti deleguotuosius aktus
Komisijai suteikiami šiame straipsnyje nustatytomis sąlygomis. 
2. Įgaliojimas priimti 3 straipsnio 8
dalyje ir 8b straipsnio 2 dalyje nurodytus deleguotuosius aktus Komisijai
suteikiamas neribotam laikui nuo [...][25].

3. Europos Parlamentas arba Taryba gali bet kuriuo
metu panaikinti 3 straipsnio 8 dalyje ir 8b straipsnio 2 dalyje
nurodytą įgaliojimą priimti deleguotuosius aktus. Sprendimu
dėl įgaliojimų panaikinimo nutraukiami tame sprendime nurodyti
įgaliojimai priimti deleguotuosius aktus. Sprendimas įsigalioja
kitą dieną po jo paskelbimo Europos Sąjungos oficialiajame
leidinyje arba vėlesnę jame nurodytą dieną.  Jis neturi
poveikio jau galiojančių deleguotųjų aktų
teisėtumui. 
4. Priėmusi deleguotąjį aktą,
Komisija apie jį vienu metu praneša Europos Parlamentui ir Tarybai. 
5. Pagal 3 straipsnio 8 dalį ir 8b straipsnio
2 dalį priimtas deleguotasis aktas įsigalioja tik tuo atveju, jeigu
per du mėnesius nuo pranešimo Europos Parlamentui ir Tarybai apie šį
aktą dienos nei Europos Parlamentas, nei Taryba nepareiškia
prieštaravimų arba jeigu dar nepasibaigus šiam laikotarpiui tiek Europos
Parlamentas, tiek Taryba praneša Komisijai, kad neprieštaraus. Europos
Parlamento arba Tarybos iniciatyva šis laikotarpis pratęsiamas dviem
mėnesiais.“
9.                      
I priedo A dalis pakeičiama šios direktyvos II
priedo tekstu.
10.                  
I priedo B dalies 2 punktas pakeičiamas taip:
„2. 6 ir 7 lentelės skiltys: bet kurio
paviršinio vandens telkinio atveju, MV–AKS taikymas reiškia, kad bet kurio
atitinkamo paviršinio vandens telkinio kiekviename vandens telkinio tipiniame
stebėsenos taške išmatuota koncentracija neviršija standarto.
Tačiau pagal Direktyvos 2000/60/EB V priedo 1.3.4
punkto nuostatas valstybės narės gali nustatyti statistinius metodus,
tokius kaip procentilio skaičiavimo metodą, siekdamos užtikrinti
priimtiną patikimumo bei tikslumo lygį nustatant, ar laikomasi
DLK–AKS. Jei jos tokius statistinius metodus nustato, jie turi atitikti
išsamias taisykles, nustatytas pagal šios direktyvos 9 straipsnio 2 dalyje
nurodytą nagrinėjimo procedūrą.“
11.                  
II ir III priedai išbraukiami.
3 straipsnis
1.       Valstybės narės priima
įstatymus ir kitus teisės aktus, kurie, įsigalioję ne
vėliau kaip iki [26],
įgyvendina šią direktyvą. Jos nedelsdamos pateikia Komisijai
tų teisės aktų nuostatų tekstą bei tų
nuostatų ir šios direktyvos atitikties lentelę.
Priimdamos tas nuostatas, valstybės
narės daro jose nuorodą į šią direktyvą, arba tokia
nuoroda daroma jas oficialiai skelbiant. Valstybės narės nustato
tokios nuorodos darymo tvarką.
2.       Valstybės narės pateikia
Komisijai šios direktyvos taikymo srityje priimtų nacionalinės
teisės aktų pagrindinių nuostatų tekstus.
4 straipsnis
Ši direktyva įsigalioja dvidešimtąją
dieną po jos paskelbimo Europos Sąjungos oficialiajame leidinyje.
5 straipsnis
Ši direktyva
skirta valstybėms narėms.
Priimta Briuselyje, 2012 01 31
Europos Parlamento vardu                           Tarybos
vardu
Pirmininkas                                                   Pirmininkas
I PRIEDAS 
„X PRIEDAS
PRIORITETINIŲ MEDŽIAGŲ
VANDENS POLITIKOS SRITYJE SĄRAŠAS
 Numeris || CAS numeris1 || ES numeris2 || Prioritetinės medžiagos pavadinimas3 || Nustatyta kaip prioritetinė pavojinga medžiaga 
 (1)  15972-60-8 || 240-110-8 || Alachloras ||   
 (2)  120-12-7 || 204-371-1 || Antracenas || X 
 (3)  1912-24-9 || 217-617-8 || Atrazinas ||   
 (4)  71-43-2 || 200-753-7 || Benzenas ||   
 (5)  Netaikoma || Netaikoma || Brominti difenileteriai || X4 
 (6)  7440-43-9 || 231-152-8 || Kadmis ir jo junginiai || X 
 (7)  85535-84-8 || 287-476-5 || Chloralkanai, C10-13 || X 
 (8)  470-90-6 || 207-432-0 || Chlorfenvinfosas ||   
 (9)  2921-88-2 || 220-864-4 || Chlorpirifosas (Etilo chlorpirifosas) ||   
 (10)  107-06-2 || 203-458-1 || 1,2-dichloretanas ||   
 (11)  75-09-2 || 200-838-9 || Dichlormetanas ||   
 (12)  117-81-7 || 204-211-0 || Di(2-etilheksil)ftalatas (DEHP) || X 
 (13)  330-54-1 || 206-354-4 || Diuronas ||   
 (14)  115-29-7 || 204-079-4 || Endosulfanas || X 
 (15)  206-44-0 || 205-912-4 || Fluorantenas5 ||   
 (16)  118-74-1 || 204-273-9 || Heksachlorbenzenas || X 
 (17)  87-68-3 || 201-765-5 || Heksachlorbutadienas || X 
 (18)  608-73-1 || 210-168-9 || Heksachlorcikloheksanas || X 
 (19)  34123-59-6 || 251-835-4 || Izoproturonas ||   
 (20)  7439-92-1 || 231-100-4 || Švinas ir jo junginiai ||   
 (21)  7439-97-6 || 231-106-7 || Gyvsidabris ir jo junginiai || X 
 (22)  91-20-3 || 202-049-5 || Naftalenas ||   
 (23)  7440-02-0 || 231-111-4 || Nikelis ir jo junginiai ||   
 (24)  Netaikoma || Netaikoma || Nonilfenoliai || X6 
 (25)  Netaikoma || Netaikoma || Oktilfenoliai7 ||   
 (26)  608-93-5 || 210-172-0 || Pentachlorbenzenas || X 
 (27)  87-86-5 || 201-778-6 || Pentachlorfenolis ||   
 (28)  Netaikoma || Netaikoma || Poliaromatiniai angliavandeniliai (PAH)8 || X 
 (29)  122-34-9 || 204-535-2 || Simazinas ||   
 (30)  Netaikoma || Netaikoma || Tributilalavo junginiai || X9 
 (31)  12002-48-1 || 234-413-4 || Trichlorbenzenai ||   
 (32)  67-66-3 || 200-663-8 || Trichlormetanas (chloroformas) ||   
 (33)  1582-09-8 || 216-428-8 || Trifluralinas || X 
 (34)  115-32-2 || 204-082-0 || Dikofolis || X 
 (35)  1763-23-1 || 217-179-8 || Perfluoroktansulfonrūgštis ir jos dariniai (PFOS) || X 
 (36)  124495-18-7 || Netaikoma || Chinoksifenas || X 
 (37)  Netaikoma || Netaikoma || Dioksinai ir dioksinų tipo junginiai || X10 
 (38)  74070-46-5 || 277-704-1 || Aklonifenas ||   
 (39)  42576-02-3 || 255-894-7 || Bifenoksas ||   
 (40)  28159-98-0 || 248-872-3 || Cibutrinas ||   
 (41)  52315-07-8 || 257-842-9 || Cipermetrinas11 ||   
 (42)  62-73-7 || 200-547-7 || Dichlorvosas ||   
 (43)  Netaikoma || Netaikoma || Heksabromciklododekanai (HBCDD) || X12 
 (44)  76-44-8 / 1024-57-3 || 200-962-3 / 213-831-0 || Heptachloras ir heptachloro epoksidas || X 
 (45)  886-50-0 || 212-950-5 || Terbutrinas ||   
 (46)  57-63-6 || 200-342-2 || 17α-etinilestradiolis13 ||   
 (47)  50-28-2 || 200-023-8 || 17β-estradiolis13 ||   
 (48)  15307-79-6 || 239-346-4 || Diklofenakas13 ||   

__________________________
1             CAS: Cheminių
medžiagų santrumpų tarnyba.
2             ES numeris: Europos esamų
komercinių cheminių medžiagų sąrašas (EINECS) arba Europos
naujų cheminių medžiagų sąrašas (ELINCS).
3             Tais atvejais, kai atrinktos
medžiagų grupės, jei aiškiai nenurodyta, tipiniai atskiri atstovai
yra apibrėžiami nustatant aplinkos kokybės standartus.
4             Tik tetrabromdifenileteris, pentabromdifenileteris,
heksabromdifenileteris ir heptabromdifenileteris (CAS numeriai: atitinkamai 93703-48-1,
32534-81-9, 36483-60-0, 68928-80-3).
5             Fluorantenas į
sąrašą įtrauktas kaip kitų, pavojingesnių
poliaromatinių angliavandenilių indikatorius.
6             Nonilfenolis (CAS Nr. 25154-52-3,
ES Nr. 246-672-0), įskaitant izomerus 4-nonilfenolį (CAS
Nr. 104-40-5, ES Nr. 203-199-4) ir 4-nonilfenolį
(šakotąjį) (CAS Nr. 84852-15-3, ES Nr. 284-325-5). 
7             Oktilfenolis (CAS Nr. 1806-26-4,
EU Nr. 217-302-5), įskaitant izomerą 4-(1,1',3,3'-tetrametilbutil)-fenolį
(CAS Nr. 140-66-9, ES Nr. 205-426-2).
8             Įskaitant
benzo(a)pireną (CAS Nr. 50-32-8, ES Nr. 200-028-5),
benzo(b)fluoranteną (CAS Nr. 205-99-2, ES Nr. 205-911-9),
benzo(g,h,i)perileną (CAS Nr. 191-24-2, ES Nr. 205-883-8),
benz(k)fluoranteną (CAS Nr. 207-08-9, ES Nr. 205-916-6), indeno(1,2,3-cd)pireną
(CAS Nr. 193-39-5, EU Nr. 205-893-2) ir išskyrus antraceną,
fluoranteną ir naftaleną, kurie išvardyti atskirai.
9             Įskaitant tributilalavo
katijoną (CAS Nr. 36643-28-4).
10            Apima šiuos junginius: 
7 polichlorintus dibenzo-p-dioksinus (PCDD): 2,3,7,8-T4CDD
(CAS Nr. 1746-01-6), 1,2,3,7,8-P5CDD (CAS Nr. 40321-76-4), 1,2,3,4,7,8-H6CDD
(CAS Nr. 39227-28-6), 1,2,3,6,7,8-H6CDD (CAS Nr. 57653-85-7), 1,2,3,7,8,9-H6CDD
(CAS Nr. 19408-74-3), 1,2,3,4,6,7,8-H7CDD (CAS Nr. 35822-46-9), 1,2,3,4,6,7,8,9-O8CDD
(CAS Nr. 3268-87-9);
10 polichlorintų dibenzofuranų (PCDF): 2,3,7,8-T4CDF
(CAS Nr. 51207-31-9), 1,2,3,7,8-P5CDF  (CAS Nr. 57117-41-6), 2,3,4,7,8-P5CDF
(CAS Nr. 57117-31-4), 1,2,3,4,7,8-H6CDF (CAS Nr. 70648-26-9), 1,2,3,6,7,8-H6CDF
(CAS Nr. 57117-44-9), 1,2,3,7,8,9-H6CDF (CAS Nr. 72918-21-9), 2,3,4,6,7,8-H6CDF
(CAS Nr. 60851-34-5), 1,2,3,4,6,7,8-H7CDF (CAS Nr. 67562-39-4), 1,2,3,4,7,8,9-H7CDF
(CAS Nr. 55673-89-7), 1,2,3,4,6,7,8,9-O8CDF (CAS Nr. 39001-02-0); 
12 dioksinų tipo polichlorintų
bifenilų (PCB-DL): 3,3’,4,4’-T4CB (PCB 77, CAS Nr. 32598-13-3), 3,3’,4’,5-T4CB
(PCB 81, CAS Nr. 70362-50-4), 2,3,3',4,4'-P5CB (PCB 105, CAS
Nr. 32598-14-4), 2,3,4,4',5-P5CB (PCB 114, CAS Nr. 74472-37-0), 2,3',4,4',5-P5CB
(PCB 118, CAS Nr. 31508-00-6), 2,3',4,4',5'-P5CB (PCB 123, CAS Nr. 65510-44-3),
3,3’,4,4’,5-P5CB (PCB 126, CAS Nr. 57465-28-8), 2,3,3',4,4',5-H6CB (PCB 156,
CAS Nr. 38380-08-4), 2,3,3',4,4',5'-H6CB (PCB 157, CAS Nr. 69782-90-7),
2,3',4,4',5,5'-H6CB (PCB 167, CAS Nr. 52663-72-6), 3,3’,4,4’,5,5’-H6CB
(PCB 169, CAS Nr. 32774-16-6), 2,3,3',4,4',5,5'-H7CB (PCB 189, CAS
Nr. 39635-31-9).
11            Apima
8 izomerus, žymimus CAS Nr. 52315-07-8, taigi ir CAS Nr. 67375-30-8
(alfa cipermetriną).
12            Apima
1,3,5,7,9,11-heksabromciklododekaną (CAS Nr. 25637-99-4), 1,2,5,6,9,10-
heksabromciklododekaną (CAS Nr. 3194-55-6),
α-heksabromciklododekaną (CAS Nr. 34237-50-6),
β-heksabromciklododekaną (CAS Nr. 134237-51-7) ir γ-
heksabromciklododekaną (CAS Nr. 134237-52-8).
13            Įtraukiant
šias medžiagas į X priedą nepažeidžiamos Reglamento (EB) Nr. 726/2004,
Direktyvos 2001/83/EB ir Direktyvos 2001/82/EB nuostatos.“
II PRIEDAS 
„A DALIS: APLINKOS KOKYBĖS
STANDARTAI (AKS)
MV – metinis vidurkis; 
DLK – didžiausia leidžiama koncentracija;
Vienetas:          4–7 skilčių –
[µg/l],
            8 skilties [µg/kg drėgno
svorio].
 (1)  (2) || (3) || (4) || (5) || (6) || (7) || (8) 
 Nr. || Medžiagos pavadinimas || CAS numeris1 || MV–AKS2 Vidaus paviršiniai vandenys3 || MV–AKS2 Kiti paviršiniai vandenys || DLK–AKS4 Vidaus paviršiniai vandenys3 || DLK–AKS4 Kiti paviršiniai vandenys || AKS, biota12 
 (1)  Alachloras || 15972‑60‑8 || 0,3 || 0,3 || 0,7 || 0,7 ||   
 (2)  Antracenas || 120‑12‑7 || 0,1 || 0,1 || 0,1 || 0,1 ||   
 (3)  Atrazinas || 1912‑24‑9 || 0,6 || 0,6 || 2,0 || 2,0 ||   
 (4)  Benzenas || 71‑43‑2 || 10 || 8 || 50 || 50 ||   
 (5)  Brominti difenileteriai5 || 32534‑81‑9 || 4,9 10-8 || 2,4 10-9 || 0,14 || 0,014 || 0,0085 
 (6)  Kadmis ir jo junginiai (priklausomai nuo vandens kietumo klasės)6 || 7440‑43‑9 || ≤ 0,08 (1 klasė) 0,08 (2 klasė) 0,09 (3 klasė) 0,15 (4 klasė) 0,25 (5 klasė) || 0,2 || ≤ 0,45 (1 klasė) 0,45 (2 klasė) 0,6 (3 klasė) 0,9 (4 klasė) 1,5 (5 klasė) || ≤ 0,45 (1 klasė) 0,45 (2 klasė) 0,6 (3 klasė) 0,9 (4 klasė) 1,5 (5 klasė) ||   
 (6a)  Karbontetrachloridas7 || 56‑23‑5 || 12 || 12 || Netaikoma || Netaikoma ||   
 (7)  C10‑13 Chloralkanai8 || 85535‑84‑8 || 0,4  || 0,4 || 1,4 || 1,4 ||   
 (8)  Chlorfenvinfosas || 470‑90‑6 || 0,1 || 0,1 || 0,3 || 0,3 ||   
 (9)  Chlorpirifosas (etilo chlorpirifosas) || 2921‑88‑2 || 0,03 || 0,03 || 0,1 || 0,1 ||   
 (9a)  Ciklodieno pesticidai: Aldrinas7 Dieldrinas7 Endrinas7 Izodrinas7 ||   309‑00‑2 60‑57‑1 72‑20‑8 465‑73‑6 || Σ = 0,01 || Σ = 0,005 || Netaikoma || Netaikoma ||   
 (9b)  Visas DDT7,9 || Netaikoma || 0,025 || 0,025 || Netaikoma || Netaikoma ||   
 para-para‑DDT7 || 50‑29‑3 || 0,01 || 0,01 || Netaikoma || Netaikoma ||   
 (10)  1,2-dichloretanas || 107‑06‑2 || 10 || 10 || Netaikoma || Netaikoma ||   
 (11)  Dichlormetanas || 75‑09‑2 || 20 || 20 || Netaikoma || Netaikoma ||   
 (12)  Di(2‑etilheksil)-ftalatas (DEHP) || 117‑81‑7 || 1,3 || 1,3 || Netaikoma || Netaikoma ||   
 (13)  Diuronas || 330‑54‑1 || 0,2 || 0,2 || 1,8 || 1,8 ||   
 (14)  Endosulfanas || 115‑29‑7 || 0,005 || 0,0005 || 0,01 || 0,004 ||   
 (15)  Fluorantenas || 206‑44‑0 || 0,0063 || 0,0063 || 0,12 || 0,12 || 30 
 (16)  Heksachlorobenzenas || 118‑74‑1 ||   ||   || 0,05 || 0,05 || 10 
 (17)  Heksachlorobutadienas || 87‑68‑3 ||   ||   || 0,6 || 0,6 || 55 
 (18)  Heksachlorocikloheksanas || 608‑73‑1 || 0,02 || 0,002 || 0,04 || 0,02 ||   
 (19)  Izoproturonas || 34123‑59‑6 || 0,3 || 0,3 || 1,0 || 1,0 ||   
 (20)  Švinas ir jo junginiai || 7439‑92‑1 || 1,213 || 1,3 || 14 || 14 ||   
 (21)  Gyvsidabris ir jo junginiai || 7439‑97‑6 ||   ||   || 0,07 || 0,07 || 20 
 (22)  Naftalenas || 91‑20‑3 || 2 || 2 || 130 || 130 ||   
 (23)  Nikelis ir jo junginiai || 7440‑02‑0 || 413 || 8,6 || 34 || 34 ||   
 (24)  Nonilfenoliai (4-nonilfenolis) || 84852-15-3 || 0,3 || 0,3 || 2,0 || 2,0 ||   
 (25)  Oktilfenoliai ((4-(1,1',3,3'-tetrametilbutil)-fenolis)) || 140‑66‑9 || 0,1 || 0,01 || Netaikoma || Netaikoma ||   
 (26)  Pentachlorobenzenas || 608‑93‑5 || 0,007 || 0,0007 || Netaikoma || Netaikoma ||   
 (27)  Pentachlorofenolis || 87‑86‑5 || 0,4 || 0,4 || 1 || 1 ||   
 (28)  Poliaromatiniai angliavandeniliai (PAH)11 || Netaikoma || Netaikoma || Netaikoma || Netaikoma || Netaikoma ||   
 Benz(a)pirenas || 50-32-8 || 1,7 10-4         || 1,7 10-4         || 0,27 || 0,027 || 2 žuvims 5 vėžiagyviams ir galvakojams 10 moliuskams 
 Benzo(b)fluorantenas || 205‑99‑2 || 0,017 || 0,017 
 Benzo(k)fluorantenas || 207‑08‑9 || 0,017 || 0,017 
 Benzo(g,h,i)perilenas || 191‑24‑2 || 8,2 10-3 || 8,2 10-4 
 Indeno(1,2,3-cd)pirenas || 193-39-5 ||   ||   
 (29)  Simazinas || 122‑34‑9 || 1 || 1 || 4 || 4 ||   
 (29a)  Tetrachloretilenas7 || 127‑18‑4 || 10 || 10 || Netaikoma || Netaikoma ||   
 (29b)  Trichloroetilenas7 || 79‑01‑6 || 10 || 10 || Netaikoma || Netaikoma ||   
 (30)  Tributilalavo junginiai (Tributilalavo katijonas) || 36643-28-4 || 0,0002 || 0,0002 || 0,0015 || 0,0015 ||   
 (31)  Trichlorobenzenai || 12002-48-1 || 0,4 || 0,4 || Netaikoma || Netaikoma ||   
 (32)  Trichlorometanas || 67-66-3 || 2,5 || 2,5 || Netaikoma || Netaikoma ||   
 (33)  Trifluralinas || 1582-09-8 || 0,03 || 0,03 || Netaikoma || Netaikoma ||   
 (34)  Dikofolis || 115-32-2 || 1,3 10-3 || 3,2 10-5 || Netaikoma10 || Netaikoma10 || 33 
 (35)  Perfluoroktansulfonrūgštis ir jos dariniai (PFOS) || 1763-23-1 || 6,5 10-4 || 1,3 10-4 || 36 || 7,2 || 9,1 
 (36)  Chinoksifenas || 124495-18-7 || 0,15 || 0,015 || 2,7 || 0,54 ||   
 (37)  Dioksinai ir dioksinų tipo junginiai || Žr. Direktyvos 2000/60/EB X priedo 10 išnašą ||   ||   ||   ||   || Suma: PCDD+PCDF+PCB-DL 0,008 µg.kg-1 TEQ14 
 (38)  Aklonifenas || 74070-46-5 || 0,12 || 0,012 || 0,12 || 0,012 ||   
 (39)  Bifenoksas || 42576-02-3 || 0,012 || 0,0012 || 0,04 || 0,004 ||   
 (40)  Cibutrinas || 28159-98-0 || 0,0025 || 0,0025 || 0,016 || 0,016 ||   
 (41)  Cipermetrinas || 52315-07-8 || 8 10-5 || 8 10-6 || 6 10-4 || 6 10-5 ||   
 (42)  Dichlorvosas || 62-73-7 || 6 10-4 || 6 10-5 || 7 10-4 || 7 10-5 ||   
 (43)  Heksabromciklododekanas (HBCDD) || Žr. Direktyvos 2000/60/EB X priedo 12 išnašą || 0,0016 || 0,0008 || 0,5 || 0,05 || 167 
 (44)  Heptachloras ir heptachloro epoksidas || 76-44-8 / 1024-57-3 || 2 10-7 || 1 10-8 || 3 10-4 || 3 10-5 || 6,7 10-3 
 (45)  Terbutrinas || 886-50-0 || 0,065 || 0,0065 || 0,34 || 0,034 ||   
 (46)  17 alfa-etinilestradiolis || 57-63-6 || 3,5 10-5 || 7 10-6 || Netaikoma || Netaikoma ||   
 (47)  17beta-estradiolis || 50-28-2 || 4 10-4 || 8 10-5 || Netaikoma || Netaikoma ||   
 (48)  Diklofenakas || 15307-79-6 || 0,1 || 0,01 || Netaikoma10 || Netaikoma10 ||   

__________________________
1                 CAS: Cheminių
medžiagų santrumpų tarnyba.
2             Šis parametras yra AKS,
išreikštas kaip metinė vidutinė vertė (MV–AKS). Jei nenurodyta
kitaip, jis taikomas visų izomerų bendrai koncentracijai.
3             Vidaus paviršiniai vandenys apima
upes bei ežerus ir susijusius dirbtinius arba labai pakeistus vandens
telkinius.
4             Šis parametras yra aplinkos
kokybės standartas, išreikštas kaip didžiausia leidžiama koncentracija
(DLK–AKS). Jeigu prie DLK–AKS yra pažymėta „netaikoma“, MV–AKS vertės
yra laikomos apsaugančiomis nuo didžiausio trumpalaikės taršos
padidėjimo vykstant nuolatiniam išleidimui, nes jos yra žymiai
mažesnės nei vertės, nustatytos remiantis ūmaus toksiškumo
duomenimis.
5             Prioritetinių
medžiagų grupės, kurią sudaro brominti difenileteriai (Nr. 5),
atveju AKS turėtų būti palygintas su giminingų
medžiagų Nr. 28, 47, 99, 100, 153 ir 154 koncentracijų suma.
6             Kadmio ir jo junginių
(Nr. 6) AKS vertės priklauso nuo vandens kietumo, kaip apibrėžta
penkiose klasių kategorijose (1 klasė: < 40 mg CaCO3/l,
2 klasė: nuo 40 iki < 50 mg CaCO3/l, 3 klasė: nuo 50
iki < 100 mg CaCO3/l, 4 klasė: nuo 100 iki < 200 mg CaCO3/l
ir 5 klasė: ≥ 200 mg CaCO3/l).
7             Ši medžiaga nėra
prioritetinė, tačiau ji priklauso kitiems teršalams, kuriems taikomi
AKS identiški nustatytiesiems teisės aktuose, taikytuose iki 2009 m.
sausio 13 d.
8             Šiai medžiagų grupei
orientacinių parametrų nenumatyta. Orientaciniai parametrai turi
būti nustatomi naudojant analitinį metodą.
9             Visą DDT sudaro
izomerų 1,1,1-trichlor-2,2-bis-(p-chlorfenil)etano (CAS Nr.50-29-3,
ES Nr. 200-024-3); (1,1,1-trichloro-2 (o-chlorofenil)-2-(p-chlorofenil)etano
(CAS Nr. 789-02-6, ES Nr. 212-332-5); 1,1-dichlor-2,2-bis-(p-chlorfenil)etileno
(CAS Nr. 72-55-9, ES Nr. 200-784-6) ir 1,1-dichlor-2,2-bis-(p-chlorfenil)etano
(CAS Nr. 72-54-8, ES Nr. 200-783-0) suma.
10            Trūksta informacijos
šių medžiagų DLK–AKS nustatyti.
11            Poliaromatinių
angliavandenilių prioritetinių medžiagų grupės (PAH) (Nr. 28)
atveju biotos AKS grindžiami benzo(a)pireno toksiškumu, kuris turėtų
būti matuojamas kaip kitų PAH žymeklis ir kurio koncentracija
turėtų būti palyginama su AKS. Vandens MV–AKS yra atitinkanti
vertė.
12            Jei nėra aiškiai
nurodyta, biotos AKS reiškia žuvų AKS.
13            Šie AKS susiję su
biologiškai prieinamomis šių medžiagų koncentracijomis.
14            PCDD: polichlorinti
dibenzo-p-dioksinai; PCDF: polichlorinti dibenzofuranai; PCB-DL: dioksinų tipo polichlorinti
bifenilai; TEQ: toksiškumo ekvivalentai.
[1]               2000 m. spalio 23 d. Europos Parlamento ir Tarybos
direktyva 2000/60/EB, nustatanti Bendrijos veiksmų vandens politikos
srityje pagrindus (OL L 327, 2000 12 22, p. 1), http://eur-lex.europa.eu/LexUriServ/LexUriServ.do?uri=CELEX:02000L0060-20090113:EN:NOT
[2]               2008 m. gruod˛io 16 d. Europos Parlamento ir
Tarybos direktyva 2008/105/EB dėl aplinkos kokybės standartų
vandens politikos srityje, iš dalies keičianti ir panaikinanti Tarybos
direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir iš
dalies keičianti Europos Parlamento ir Tarybos direktyvą 2000/60/EB
(OL L 348, 2008 12 24, p. 84), http://eur-lex.europa.eu/LexUriServ/LexUriServ.do?uri=CELEX:32008L0105:EN:NOT
[3]               AKS – tai tam tikro teršalo ar teršalų grupės
koncentracija vandenyje, nuosėdose ar biotoje, kurios negalima viršyti,
norint apsaugoti žmonių sveikatą ir aplinką (Vandens
pagrindų direktyvos 2 straipsnio 35 dalis).
[4]               Biota – gyvų vandens organizmų, kurie gali
būti analizuojami ir naudojami kaip taršos rodikliai, pvz., žuvų,
moliuskų, bestuburių ir kt., grupė.
[5]               2006 m. gruodžio 18 d. Europos Parlamento ir
Tarybos reglamentas (EB) Nr. 1907/2006 dėl cheminių
medžiagų registracijos, įvertinimo, autorizacijos ir apribojimų
(REACH), įsteigiantis Europos cheminių medžiagų
agentūrą, iš dalies keičiantis Direktyvą 1999/45/EB bei
panaikinantis Tarybos reglamentą (EEB) Nr. 793/93, Komisijos reglamentą
(EB) Nr. 1488/94, Tarybos direktyvą 76/769/EEB ir Komisijos
direktyvas 91/155/EEB, 93/67/EEB, 93/105/EB ir 2000/21/EB, (OL L 396,
2006 12 30, p. 1), http://eur-lex.europa.eu/LexUriServ/LexUriServ.do?uri=CELEX:32006R1907:EN:NOT

[6]               2002 m. liepos 22 d. Europos Parlamento ir
Tarybos sprendimas Nr. 1600/2002/EB, nustatantis šeštąją
Bendrijos aplinkosaugos veiksmų programą (OL L 242, 2002 9 10, p. 1),
http://eur-lex.europa.eu/LexUriServ/LexUriServ.do?uri=OJ:L:2002:242:0001:0015:EN:PDF

[7]               http://ec.europa.eu/environment/water/water-framework/objectives/implementation_en.htm
[8]               SAPMK yra vienas iš mokslinių komitetų,
teikiančių Komisijai nepriklausomas rekomendacijas. Jį sudaro 17
mokslininkų. Daugiau informacijos http://ec.europa.eu/health/scientific_committees/environmental_risks/index_en.htm

[9]               Sutarties Nr. 070307/2009/547548/SER/D1.
[10]             Tam tikrą pagalbinę peržiūrimų
esamų medžiagų tyrimo informaciją parengė kita konsultavimo
įmonė WRc (jai padėjo Milieu).
[11]             2009 m. liepos 31 d. Komisijos direktyva 2009/90/EB,
kuria pagal Europos Parlamento ir Tarybos direktyvą 2000/60/EB nustatomos
vandens cheminės analizės ir vandens būklės stebėsenos
techninės specifikacijos (OL L 201, 2009 8 1, p. 36), http://eur-lex.europa.eu/LexUriServ/LexUriServ.do?uri=OJ:L:2009:201:0036:0038:EN:PDF

[12]             2011 m. vasario 16 d. Europos Parlamento ir
Tarybos reglamentas (ES) Nr. 182/2011, kuriuo nustatomos valstybių
narių vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai (OL L 55, 2011
2 28, p. 13), http://eur-lex.europa.eu/LexUriServ/LexUriServ.do?uri=OJ:L:2011:055:0013:0018:EN:PDF

[13]             Pakeitimai yra susiję su šiomis esamomis medžiagomis:
Nr. 2 (antracenu), Nr. 5 (bromintais difenileteriais), Nr. 15
(fluorantenu), Nr. 20 (švinu ir jo junginiais), Nr. 22 (naftalinu,
Nr. 23 (nikeliu ir jo junginiais) ir Nr. 28 (poliaromatiniais
angliavandeniliais).
[14]             OL C , , p. .
[15]             OL C , , p. .
[16]             OL L 327, 2000 12 22, p. 1.
[17]             OL L 331, 2001 12 15, p. 1.
[18]             OL L 348, 2008 12 24, p. 84.
[19]             OL L 309, 2009 11 24, p. 1.
[20]             OL L 84, 1993 4 5, p. 1.
[21]             OL L 396, 2006 12 30, p. 1.
[22]             OL L 201, 2009 8 1, p. 36.
[23]             OL L 55, 2011 2 28, p. 13. 
[24]             12 mėnesių nuo šios direktyvos priėmimo.
[25]             Šios direktyvos įsigaliojimo data.
[26]             12 mėnesių nuo šios direktyvos priėmimo.